钦定古今图书集成/明伦汇编/氏族典/第441卷 > 《廖用贤尚友录》 > 蒋允汶
## 钦定古今图书集成/明伦汇编/氏族典/第441卷 > 《廖用贤尚友录》 > 蒋允汶

按《万姓统谱》：“允汶，字彬夫，永嘉人，号苍岩先生。值元
季，避地闽中，就试，中流寓榜进士第一，既而辞不就
仕。洪武元年，归乡里。温守杨时中闻其才，延为本府
学五经师，同知王全延以师事之。洪武二十二年，实
授本府学训导。浙江命考试乡贡，得士为多。其所著
述有《四书蔡类》，藏于家。”